CELEX: 32019R2187
Language: bg
Date: 2019-12-19 00:00:00
Title: Регламент за изпълнение (ЕС) 2019/2187 на Комисията от 19 декември 2019 година за определяне на максималния размер на помощта за частно складиране на маслиново масло в рамките на тръжната процедура, открита с Регламент за изпълнение (ЕС) 2019/1882

20.12.2019   
               
               
                  BG
               
               
                  Официален вестник на Европейския съюз
               
               
                  L 330/48
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/2187 НА КОМИСИЯТА
         от 19 декември 2019 година
         за определяне на максималния размер на помощта за частно складиране на маслиново масло в рамките на тръжната процедура, открита с Регламент за изпълнение (ЕС) 2019/1882
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1370/2013 на Съвета от 16 декември 2013 г. за установяване на мерки за определянето на някои помощи и възстановявания, свързани с общата организация на пазарите на селскостопански продукти (1), и по-специално член 4, параграф 2, първа алинея, буква а) от него,
         като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (2), и по-специално член 18, параграф 2 от него,
         като има предвид, че:
         
                     (1)
                  
                  
                     С Регламент за изпълнение (ЕС) 2019/1882 на Комисията (3) бе открита тръжна процедура за частно складиране на маслиново масло.
                  
               
                     (2)
                  
                  
                     Въз основа на офертите, получени по време на подпериода за подаване, който приключва на 17 декември 2019 г., и като се има предвид максималното общо количество, което трябва да бъде складирано, прогнозните разходи за складиране и другата относима пазарна информация, е целесъобразно да се определи максималният размер на помощта за складиране на 17 629,18 тона маслиново масло за период от 180 дни с цел да се облекчи утежнената ситуация на пазара.
                  
               
                     (3)
                  
                  
                     За да се гарантира ефективността на мярката, настоящият регламент следва да влезе в сила в деня на публикуването му в Официален вестник на Европейския съюз.
                  
               
                     (4)
                  
                  
                     Мерките, предвидени в настоящия регламент, са в съответствие със становището на Комитета за общата организация на селскостопанските пазари,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            За офертите, подадени в рамките на откритата с Регламент за изпълнение (ЕС) 2019/1882 тръжна процедура по време на подпериода за подаване, който приключва на 17 декември 2019 г., максималният размер на помощта за частно складиране на маслиново масло е:
            
                        а)
                     
                     
                        0,00 EUR/тон на ден за необработено маслиново масло „Extra virgin“;
                     
                  
                        б)
                     
                     
                        1,10 EUR/тон на ден за необработено маслиново масло „Virgin“;
                     
                  
                        в)
                     
                     
                        1,10 EUR/тон на ден за маслиново масло за осветление.
                     
                  
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 19 декември 2019 година.
            
               
                  За Комисията,
               
               
                  от името на председателя,
               
               Jerzy PLEWA
               
                  Генерален директор
               
               
                  Генерална дирекция „Земеделие и развитие на селските райони“
               
            
         
         
            (1)  ОВ L 346, 20.12.2013 г., стр. 12.
         
            (2)  ОВ L 347, 20.12.2013 г., стр. 671.
         
            (3)  Регламент за изпълнение (ЕС) 2019/1882 на Комисията от 8 ноември 2019 г. за откриване на тръжни процедури за размера на помощта за частно складиране на маслиново масло (ОВ L 290, 11.11.2019 г., стр. 12).